CELEX: 32015R1403
Language: hr
Date: 2015-08-18 00:00:00
Title: Provedbena uredba Komisije (EU) 2015/1403 оd 18. kolovoza 2015. o povlačenju prihvaćanja preuzete obveze za jednog proizvođača izvoznika dodijeljenog Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera

19.8.2015   
            
            
               HR
            
            
               Službeni list Europske unije
            
            
               L 218/1
            
         PROVEDBENA UREDBA KOMISIJE (EU) 2015/1403
   оd 18. kolovoza 2015.
   o povlačenju prihvaćanja preuzete obveze za jednog proizvođača izvoznika dodijeljenog Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera
   EUROPSKA KOMISIJA,
   uzimajući u obzir Ugovor o funkcioniranju Europske unije („Ugovor”),
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna antidampinška uredba”), a posebno njezin članak 8.,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (2) („Osnovna antisubvencijska uredba”), a posebno njezin članak 13.,
   nakon obavješćivanja država članica,
   budući da:
   A.   PREUZETA OBVEZA I DRUGE POSTOJEĆE MJERE
   
   
               (1)
            
            
               Uredbom (EU) br. 513/2013 (3) Europska komisija („Komisija”) uvela je privremenu antidampinšku pristojbu na uvoz u Europsku uniju („Unija”) kristalnih silicijskih fotonaponskih modula („moduli”) i ključnih elemenata (tj. ćelija i pločica) podrijetlom ili poslanih iz Narodne Republike Kine („NRK”).
            
         
               (2)
            
            
               Skupina proizvođača izvoznika ovlastila je Kinesku gospodarsku komoru za uvoz i izvoz strojeva i elektroničkih proizvoda („CCCME”) da u njihovo ime predloži Komisiji preuzimanje obveze u vezi s cijenom, što je i učinila. Iz uvjeta te preuzete obveze u vezi s cijenom jasno je da je riječ o skupu pojedinačnih preuzetih obveza u vezi s cijenom za svakog pojedinačnog proizvođača izvoznika kojeg, zbog praktičnosti upravljanja, koordinira CCCME.
            
         
               (3)
            
            
               Odlukom 2013/423/EU (4) Komisija je prihvatila tu preuzetu obvezu u vezi s cijenom u pogledu privremene antidampinške pristojbe. Uredbom (EU) br. 748/2013 (5) Komisija je izmijenila Uredbu (EU) br. 513/2013 radi uvođenja potrebnih tehničkih izmjena zbog prihvaćanja preuzimanja obveze u pogledu privremene antidampinške pristojbe.
            
         
               (4)
            
            
               Provedbenom uredbom (EU) br. 1238/2013 (6) Vijeće je uvelo konačnu antidampinšku pristojbu na uvoz u Uniju modula i ćelija podrijetlom ili poslanih iz NRK-a („predmetni proizvodi”). Provedbenom uredbom (EU) br. 1239/2013 (7) Vijeće je uvelo i konačnu kompenzacijsku pristojbu na uvoz predmetnog proizvoda u Uniju.
            
         
               (5)
            
            
               Po obavijesti o izmijenjenoj verziji preuzete obveze u vezi s cijenom koju je dostavila skupina proizvođača izvoznika („proizvođači izvoznici”) zajedno s CCCME-om, Provedbenom odlukom 2013/707/EU (8) Komisija je potvrdila prihvaćanje preuzete obveze u vezi s cijenom kako je izmijenjena („preuzeta obveza”) za vrijeme primjene konačnih mjera. U Prilogu toj Odluci navedeni su proizvođači izvoznici za koje je prihvaćena preuzeta obveza, među kojima je i ZNSHINE PV-TECH CO. LTD sa svojim povezanim trgovačkim društvom u Europskoj uniji pod zajedničkom dodatnom oznakom TARIC B923 („ZNSHINE”).
            
         
               (6)
            
            
               Provedbenom odlukom 2014/657/EU (9) Komisija je prihvatila prijedlog skupine proizvođača izvoznika i CCCME-a za pojašnjenja u pogledu provedbe preuzete obveze za predmetni proizvod obuhvaćen preuzetom obvezom, to jest module i ćelije podrijetlom ili poslane iz NRK-a, trenutačno razvrstane u oznake KN ex 8541 40 90 (oznake TARIC 8541409021, 8541409029, 8541409031 i 8541409039), koje proizvode proizvođači izvoznici („obuhvaćeni proizvod”). Antidampinške i kompenzacijske pristojbe iz uvodne izjave 4., kao i preuzeta obveza, zajednički se nazivaju „mjere”.
            
         
               (7)
            
            
               Provedbenom uredbom (EU) 2015/866 (10) Komisija je povukla prihvaćanje preuzete obveze za tri proizvođača izvoznika.
            
         B.   UVJETI PREUZETE OBVEZE
   
   
               (8)
            
            
               Proizvođači izvoznici složili su se, među ostalim, da neće prodavati obuhvaćeni proizvod prvom nezavisnom kupcu u Uniji po cijeni nižoj od određene najniže uvozne cijene, u okviru povezane godišnje razine uvoza u Uniju („godišnja razina”) utvrđene preuzetom obvezom. Nadalje, proizvođači izvoznici obvezali su se osigurati da sva prodaja u okviru godišnje razine bude obuhvaćena trgovačkim računom koji izdaje predmetni proizvođač izvoznik i potvrdom o izvoznoj obvezi koju izdaje CCCME, a koja sadržava podatke iz preuzete obveze.
            
         
               (9)
            
            
               U preuzetoj je obvezi u obliku otvorenog popisa navedeno što se smatra kršenjem preuzete obveze. Taj popis uključuje:
               
                           —
                        
                        
                           davanje obmanjujućih izjava o podrijetlu predmetnog proizvoda,
                        
                     
                           —
                        
                        
                           mijenjanje strukture trgovine s Unijom ako za to nema dostatnog opravdanog razloga ili ekonomskog opravdanja osim uvođenja mjera.
                        
                     Proizvođač izvoznik odgovoran je za kršenja od strane njegovih povezanih društava utvrđenih u preuzetoj obvezi.
            
         
               (10)
            
            
               Na temelju preuzete obveze proizvođači izvoznici dužni su Komisiji svaka tri mjeseca dostaviti detaljne podatke o svakoj izvoznoj prodaji i daljnjoj prodaji u Uniju („tromjesečna izvješća”). Time se podrazumijeva da podaci dostavljeni u tim tromjesečnim izvješćima moraju biti potpuni i točni te da su prijavljene transakcije potpuno u skladu s uvjetima preuzete obveze.
            
         
               (11)
            
            
               Kako bi se osiguralo poštovanje preuzete obveze, proizvođači izvoznici također su se obvezali dostaviti sve podatke koje Komisija smatra potrebnima.
            
         C.   PRAĆENJE PROIZVOĐAČA IZVOZNIKA
   
   
               (12)
            
            
               Pri praćenju poštovanja preuzete obveze Komisija je provjerila podatke koje su podnijeli proizvođači izvoznici, a koji se odnose na preuzetu obvezu. Komisija je zatražila i pomoć od država članica na temelju članka 8. stavka 9. i članka 14. stavka 7. Osnovne antidampinške uredbe te članka 13. stavka 9. i članka 24. stavka 7. Osnovne antisubvencijske uredbe.
            
         
               (13)
            
            
               Nalazi navedeni u uvodnim izjavama 14. do 17. odnose se na probleme utvrđene za ZNSHINE, koji Komisiju obvezuju da povuče prihvaćanje preuzete obveze za tog proizvođača izvoznika.
            
         D.   RAZLOZI ZA POVLAČENJE PRIHVAĆANJA PREUZETE OBVEZE
   
   
               (14)
            
            
               Carinska tijela u dvije države članice zahtijevala su plaćanje antidampinške i kompenzacijske pristojbe za određeni broj transakcija pri uvozu solarnih modula. Isprva su solarni moduli prijavljeni kao proizvodi nekineskog podrijetla na koje se stoga mjere ne primjenjuju. Međutim, carinska su tijela utvrdila da je solarne module proizveo ZNSHINE te da su otpremljeni u Uniju preko treće zemlje.
            
         
               (15)
            
            
               Na temelju informacija dostupnih Komisiji, društva uključena u navedene aktivnosti bila su povezana s društvom ZNSHINE. Stoga je ZNSHINE prekršio uvjete preuzete obveze iz uvodne izjave 9.
            
         
               (16)
            
            
               Komisija je također utvrdila da je ZNSHINE u svojim tromjesečnim izvješćima dao obmanjujuće informacije u vezi s datumom brojnih trgovačkih računa izdanih tijekom dužeg razdoblja. Točan datum na računu od ključne je važnosti da bi se utvrdilo poštovanje najniže uvozne cijene jer ona podliježe mehanizmu redovite prilagodbe. Na temelju podataka koje je podnio ZNSHINE, Komisija je utvrdila da je u navedenim slučajevima datum izdavanja trgovačkog računa podnesenog radi carinjenja u Uniji različit od datuma upotrijebljenog radi dobivanja potvrde o izvoznoj obvezi od CCCME-a. Između datuma na predmetnim računima postoji znatna vremenska razlika. ZNSHINE je izjavio da je razlika u datumima na računima tehnička pogreška neiskusnog osoblja. Komisija ne može prihvatiti takvo opravdanje.
            
         
               (17)
            
            
               Komisija je analizirala implikacije te nedosljednosti u tromjesečnim izvješćima društva ZNSHINE i zaključila da je ZNSHINE prekršio obvezu izvješćivanja u okviru preuzete obveze.
            
         E.   PROCJENA IZVEDIVOSTI PREUZETE OBVEZE U CJELINI
   
   
               (18)
            
            
               Preuzetom obvezom određeno je da kršenje od strane pojedinačnog proizvođača izvoznika ne dovodi automatski do povlačenja prihvaćanja preuzete obveze za sve proizvođače izvoznike. U takvom slučaju Komisija procjenjuje utjecaj tog konkretnog kršenja na izvedivost preuzete obveze za sve proizvođače izvoznike i CCCME.
            
         
               (19)
            
            
               Komisija je u skladu s time procijenila utjecaj kršenja od strane društva ZNSHINE na izvedivost preuzete obveze za sve proizvođače izvoznike i CCCME.
            
         
               (20)
            
            
               Odgovornost za ta kršenja isključivo je na dotičnom proizvođaču izvozniku; praćenjem nisu otkrivena sustavna kršenja od strane većeg broja proizvođača izvoznika ili CCCME-a.
            
         
               (21)
            
            
               Stoga Komisija zaključuje da ukupno funkcioniranje preuzete obveze nije ugroženo te da nema temelja za povlačenje prihvaćanja preuzete obveze za sve proizvođače izvoznike i CCCME.
            
         F.   PISANI PODNESCI I SASLUŠANJA
   
   
               (22)
            
            
               Zainteresiranim stranama omogućeno je da budu saslušane te da iznesu primjedbe u skladu s člankom 8. stavkom 9. Osnovne antidampinške uredbe i člankom 13. stavkom 9. Osnovne antisubvencijske uredbe. ZNSHINE i jedna zainteresirana strana iznijeli su primjedbe.
            
         i.   Primjedbe koje je iznio ZNSHINE
   
   
               (23)
            
            
               ZNSHINE je izjavio da jedno od društava uključenih u aktivnosti navedene u uvodnim izjavama 14. i 15. nije s njima povezana stranka, već samo njihov klijent u trećoj zemlji. U dostupnim informacijama koje je navela Komisija opisan je poslovni odnos društva ZNSHINE s tim klijentom. Međutim, taj poslovni odnos ni na koji način nije pravno priznat. Osim toga, ZNSHINE je izjavio da ne može kontrolirati kome taj klijent prodaje proizvode.
            
         
               (24)
            
            
               Komisija te argumente ne prihvaća jer ZNSHINE nije podnio nikakve dokaze u potporu tim tvrdnjama, na primjer informacije o vlasništvu njihova navodnog klijenta kojima bi se opovrgle dostupne informacije iz uvodne izjave 15. Nadalje, čak i kad bi predmetno društvo bilo neovisni klijent, quod non, društvo ZNSHINE bi zbog činjenice da nije poduzelo mjere opreza kojima bi spriječilo da taj klijent prodaje module u Uniju prekršilo jednu drugu klauzulu iz preuzete obveze.
            
         
               (25)
            
            
               ZNSHINE je također izjavio da Komisija nije dala dostatne informacije o identitetu uvoznika iz Unije. Stoga ZNSHINE nije mogao iznijeti svoje primjedbe o materijalnoj točnosti. ZNSHINE je nadalje izjavio da se uvoznik iz Unije ne može smatrati njegovom povezanom strankom, osim ako je ZNSHINE rukovoditelj ili član uprave poduzeća u vlasništvu uvoznika iz Unije i obratno. Činjenica da je treća strana rukovoditelj ili član uprave obaju tih poduzeća ne mijenja taj uvjet.
            
         
               (26)
            
            
               Komisija taj argument ne prihvaća. Kao prvo, Komisija ne može otkriti identitet uvoznika iz Unije zbog povjerljivosti podataka. Kao drugo, u skladu s ustanovljenom praksom Komisije (11), članak 143. stavak 1. točka (a) Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (12) (UPCZZ), koji je osnova za definiranje povezanih stranaka u okviru preuzete obveze, tumači se tako da uključuje i situacije u kojima dvije pravne osobe imaju zajedničke rukovoditelje ili članove uprave. To je trenutačno stanje. Osim toga, na predmetnu se situaciju primjenjuje i članak 143. stavak 1. točka (f) UPCZZ-a. Termin „pod nadzorom” iz te odredbe znači da se, u slučaju da je treća osoba u pravnom ili operativnom smislu u položaju da ograničava ili usmjerava neku drugu osobu, može smatrati da treća osoba tu drugu osobu nadzire. To proizlazi iz teksta tumačenja uz članak 15. Sporazuma o provedbi članka VII. Općeg sporazuma o carinama i trgovini iz 1994. (Sporazum o određivanju carinske vrijednosti) koji je osnova za definiciju povezanih stranaka u članku 143. stavku 1. UPCZZ-a. S obzirom na razinu uključenosti zajedničkog rukovoditelja ili člana uprave u predmetnim poduzećima, jasno je da je ta osoba u pravnom ili operativnom smislu u položaju da ograničava ili usmjerava ta dva društva.
            
         
               (27)
            
            
               ZNSHINE je iznio i argument da je društvo postupilo u skladu s uvjetima preuzete obveze jer su se nakon utvrđivanja pogrešaka u izvješćivanju savjetovali s Komisijom. Te su pogreške nastale zbog neiskustva osoblja koje je postupalo u dobroj vjeri, što su potvrdila nizozemska pravosudna tijela. Osim toga, ZNSHINE je izjavio da pogreška u izvješćivanju nije dovela do kršenja najniže uvozne cijene.
            
         
               (28)
            
            
               Komisija te argumente ne prihvaća. Kao prvo, ZNSHINE je naveo jednu rečenicu iz presude, ali Komisiji nije dostavio presudu u cijelosti. Kao drugo, Komisija je u više navrata slala informacije o obvezama izvješćivanja uključujući razdoblje u kojem je došlo do pogreške u izvješćivanju. ZNSHINE je s Komisijom kontaktirao tek nakon što su nacionalna carinska tijela primijetila problem. Konačno, argument da pogreška u izvješćivanju nije dovela do kršenja najniže uvozne cijene nije relevantan za procjenu u pogledu kršenja obveze izvješćivanja.
            
         
               (29)
            
            
               Stoga Komisija podržava procjenu kršenjâ preuzete obveze društva ZNSHINE. Naime, ZNSHINE nije zanijekao da je proizvođač pretovarenih solarnih modula.
            
         ii.   Primjedbe druge zainteresirane strane
   
   
               (30)
            
            
               Jedna je zainteresirana strana zatražila da se, zbog ozbiljnosti kršenjâ preuzete obveze, na društvo ZNSHINE primijeni povlačenje s retroaktivnim učinkom. Zainteresirana je strana zatražila i to da se takvo retroaktivno povlačenje primjenjuje i na slične slučajeve u budućnosti.
            
         
               (31)
            
            
               Zainteresirana strana pretpostavlja da nacionalna carinska tijela već provode istragu nad društvom ZNSHINE te da su zaplijenila znatne količine lažno deklariranog uvoza. Osim toga, prema njihovu mišljenju, retroaktivno je povlačenje opravdano činjenicom da je ukupni iznos pristojbe čije su plaćanje tri proizvođača izvoznika, od kojih je Komisija povukla preuzetu obvezu (13), i društvo ZNSHINE izbjegli nekoliko stotina milijuna eura.
            
         
               (32)
            
            
               Komisija taj zahtjev odbija jer za takvo retroaktivno povlačenje ne postoji pravna osnova. Osim toga, nacionalna carinska tijela podnijela su zahtjev za plaćanje antidampinških i kompenzacijskih pristojbi za predmetne transakcije; stoga nema potrebe za retroaktivnim povlačenjem. Komisija također naglašava da je zainteresirana strana u svojem podnesku iznijela neutemeljene tvrdnje. Argument zainteresirane strane o navodnom iznosu izbjegnutih pristojbi Komisija također odbija kao neutemeljenu tvrdnju.
            
         G.   POVLAČENJE PRIHVAĆANJA PREUZETE OBVEZE I UVOĐENJE KONAČNIH PRISTOJBI
   
   
               (33)
            
            
               Stoga je, u skladu s člankom 8. stavcima 7. i 9. Osnovne antidampinške uredbe, člankom 13. stavcima 7. i 9. Osnovne antisubvencijske uredbe te u skladu s uvjetima preuzete obveze, Komisija odlučila da je prihvaćanje preuzete obveze za društvo ZNSHINE potrebno povući.
            
         
               (34)
            
            
               Sukladno tomu, u skladu s člankom 8. stavkom 9. Osnovne antidampinške uredbe i člankom 13. stavkom 9. Osnovne antisubvencijske uredbe, konačna antidampinška pristojba uvedena člankom 1. Provedbene uredbe (EU) br. 1238/2013 i konačna kompenzacijska pristojba uvedena člankom 1. Provedbene uredbe (EU) br. 1239/2013 automatski se primjenjuju na uvoz predmetnog proizvoda podrijetlom ili poslanog iz NRK-a koji proizvodi ZNSHINE (dodatna oznaka TARIC: B923) od dana stupanja na snagu ove Uredbe.
            
         
               (35)
            
            
               U informativne svrhe u tablici u Prilogu ovoj Uredbi navedeni su proizvođači izvoznici za koje prihvaćanje preuzete obveze Provedbenom odlukom 2014/657/EU nije ugroženo,
            
         DONIJELA JE OVU UREDBU:
   Članak 1.
   Prihvaćanje preuzete obveze u odnosu na ZNSHINE PV-TECH CO. LTD i njegova povezana društva u Europskoj uniji pod zajedničkom dodatnom oznakom TARIC B923 ovime se povlači.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 51.
   
   
      (2)  SL L 188, 18.7.2009., str. 93.
   
   
      (3)  SL L 152, 5.6.2013., str. 5.
   
   
      (4)  SL L 209, 3.8.2013., str. 26.
   
   
      (5)  SL L 209, 3.8.2013., str. 1.
   
   
      (6)  SL L 325, 5.12.2013., str. 1.
   
   
      (7)  SL L 325, 5.12.2013., str. 66.
   
   
      (8)  SL L 325, 5.12.2013., str. 214.
   
   
      (9)  SL L 270, 11.9.2014., str. 6.
   
   
      (10)  SL L 139, 5.6.2015., str. 30.
   
   
      (11)  Uvodna izjava 14. i sljedeće Provedbene uredbe Vijeća (EU) br. 856/2010 od 27. rujna 2010. o prekidu parcijalne privremene revizije Uredbe (EZ) br. 661/2008 o uvođenju konačne antidampinške pristojbe na uvoz amonijevog nitrata podrijetlom iz Rusije (SL L 254, 29.9.2010., str. 5.).
   
      (12)  SL L 253, 11.10.1993., str. 1.
   
   
      (13)  SL L 139, 5.6.2015., str. 30.
   
   
      PRILOG
      Popis trgovačkih društava:
      
                  Naziv trgovačkog društva
               
               
                  Dodatna oznaka TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922